Document ID: 32004D0120

Komisijos sprendimas
2004 m. sausio 29 d.
iš dalies keičiantis Tarybos sprendimą 97/788/EB dėl Serbijos ir Juodkalnijos vykdomų pašarų, runkelių, aliejinių ir pluoštinių augalų veislių palaikymo tikrinimų
(pranešta dokumentu Nr. C(2004) 147)
(tekstas svarbus EEE)
(2004/120/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. lapkričio 17 d. Tarybos sprendimą 97/788 dėl trečiosiose šalyse vykdomos veislės palaikymo praktikos patikrinimų lygiavertiškumo [1], ir ypač į jo 2 straipsnį,
kadangi:
(1) Sprendimas 97/788/EB nustatė, kad kai kuriose trečiosiose šalyse atliekamų tam tikrų rūšių veislių palaikymo oficialių patikrinimų praktika teikia tokias pačias garantijas kaip ir valstybių narių atliekami patikrinimai pagal 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo [2].
(2) Sprendimas 97/788 taikomas Jugoslavijos Federacinėje Respublikoje (dabar žinoma kaip Serbija ir Juodkalnija) tik tam tikrų rūšių veislėms.
(3) Serbijos ir Juodkalnijos taisyklių, kurias jos taiko rūšims, išvardytoms 1966 m. birželio 14 d. Tarybos direktyvoje 66/401/EEB dėl prekybos pašarinių augalų sėkla [3], 2002 m. birželio 13 d. Tarybos direktyvoje 2002/54/EB dėl prekybos runkelių sėkla [4] ir 2002 m. birželio 13 d. Tarybos direktyvoje 2002/57/EB dėl prekybos aliejinių ir pluoštinių augalų sėkla [5], ir jų taikymo būdų tyrimas parodė, kad veislių palaikymo patikrinimų praktika teikia tokias pačias garantijas, kaip ir valstybių narių atliekami patikrinimai.
(4) Serbijai ir Juodkalnijai suteiktas ekvivalentiškumas turėtų būti praplėstas ir šioms papildomoms rūšims.
(5) Todėl Sprendimas 97/788/EB turėtų būti atitinkamai iš dalies pakeistas.
(6) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/788/EB priedas iš dalies keičiamas taip:
Įraše šalia "YU", kuris reiškia Jugoslavijos Federacinę Respubliką, vietoj "66/402" įrašoma "66/401, 66/402, 2002/54 ir 2002/57".
2 straipsnis
Šis sprendimas yra skirtas valstybėms narėms.
Priimta Briuselyje, 2004 m. sausio 29 d.

Labels: 18
17
6